
Indonéz ugrópókok (Araneae: Salticidae) integratív taxonómiája

Kulcsszavak: filogenetika, integratív taxonómia, Omoedus, Új-Guinea, Zenodorus
Földünket 1650 óta földrajzilag felfedezettnek tekintjük, viszont az ismert földrészek
élővilágáról még mindig keveset tudunk. Kiemelkedik az ismeretlen fehér foltok közül Új-
Guinea, mely földünk második legnagyobb szigete és egyik utolsó érintetlen vadonja. Indonéz oldala
elmarad ugrópók taxonómiai kutatások terén Pápua Új-Guineától, így Batanta szigetéről sincs
semmilyen adatunk. Dolgozatomban 7 Batanta szigetéről gyűjtött fajt írok le, melyek közül 4 a
tudományra új faj (Cosmophasis batanta sp. nov., Cytaea spicupes sp. nov., Myrmarachne
flangeless sp. nov., Zenodorus lucernus sp. nov.) és 3 faunára új faj (Coccorchestes rufipes
Thorell, 1881, Diolenius phrynoides (Walckenaer, 1837), Pristobaeus beccarii (Thorell, 1881)).
Mindemellett korábban Új-Guinea területéről gyűjtött múzeumi példányok alapján 2 fajhoz
készítettem új leírásokat (Zenodorus arcipluvii (Peckham & Peckham, 1901), Z. durvillei
(Walckenaer, 1837)) és írtam le egy új fajt (Zenodorus danniellae sp. nov.).



